als_Latn dik_Latn sag_Latn
Krutanët përballë tifozëve të tyre do të kërkojnë fitoren e parë
Nderim GOCI
“Ndaj Besës do të luftojmë për tre pikë”, – kështu është shprehur për gazetën “Sport Ekspres“, kapiteni i krutanëve, Fatmir Caca, në prag ndeshjen ndaj Besës që do të zhvillohet sot pasdite në stadiumin e qytetit të Krujës. Shorti kalendarik është treguar bujar me skuadrën krutane e cila dhe ndeshjen e dytë i ka rezervuar një tjetër ndeshje para sportdashësve të saj. Takimi i zhvilluar të mërkurën për Kupën e Shqipërisë, ndaj Adës më tepër i ka shërbyer trajnerit Rustami për të riparuar ndonjë të metë të konstatuar në ndeshjen ndaj Mamurrasit e zhvilluar një javë më parë. Por, situata sipas drejtuesve krutanë, është duke përmirësuar ndjeshëm e kjo sipas tyre jep premisa se në sfidën e sotme ndaj pretendenteve do të jetë shumë më ndryshe se një javë më parë ndaj Mamurrasit.
”Jemi përgatitur maksimalisht për ndeshjen e radhës. Skuadra po shkon drejt harmonizimit dhe ky është një tregues mjaft i mirë për të arritur suksesin“, do të shprehej mes të tjerash autori i golit të parë për këtë edicion futbollistik, Fatmir Caca. Skuadra, dje pasdite në orarin e zhvillimit të ndeshjes ka zhvilluar seancën e fundit para ndeshjes ndaj Besës. Seanca e fundit ka zgjatur rreth 60’, ku krahas përgatitjeve për anën taktike, trajnerët Rustami dhe Dallaku kanë dhënë udhëzimet e fundit për ndeshjen e sotme.
Formacioni i mundshëm – Cali, Caca,Hoxha, Ndoni, Stafa, Bytyci,Pengili, Kehinde, Bakiu, Grui, Shaba. Tr.: Sh.Rustami
Bime dhe Devolli: Për Luftëtarin s’ka më hapa fals
Luftëtari do të jetë i plotë në sfidën e sotme me Sopotin. Presidenti i ekipit, z.Flamur Bime, është i të njëjtit mendim duke u shprehur mbas takimit me Bylisin se: ”Ishte një Luftëtar tjetër nga ai që pamë me Dinamon. Vendosmëria dhe përkushtimi nuk mungoi për 90-minuta deri sa u arrit fitorja, tregues që me Dinamon munguan. Skuadra i ka potencialet dhe mundësitë të luaj edhe më mirë nga sot duke vazhduar nga ndeshja në ndeshje me rritje të cilësisë dhe rendimentit të lojës”. Në ndeshjen me Sopotin do të tregohen vlerat e vërteta që ka skuadra gjirokastrite dhe përfundimi i ndeshjes jep edhe më qartë gjendjen ku ndodhet ekipi në raport me objektivin. Pozitive për këtë skuadër është se kapiteni i ekipit Fejzo Shenaj.
Trajneri Devolli – Në lidhje me takimin e sotëm Devolli u shpreh se:” Kërkoj mobilizim maksimal nga futbollistët dhe të mos ketë asnjë nënvleftësim duke u nisur ngaqë Sopoti vjen nga Kategoria e Dytë. Fakti që fitoi me Butrintin edhe kjo një skuadër pretedente, tregon se nuk ka vend për nënvleftësim dhe për mendimin tim Grupi i Jugut përbëhet nga ekipe me të njëjtin nivel. Nuk na falet të gabojmë dy herë dhe do të kërkojmë vetëm fitore. Mundësitë i kemi dhe loja që zhvilluam me Dinamon nuk është ajo që zotërojmë, me Sopotin do të zhvillojmë një ndeshje edhe më të mirë nga ajo me Bylisin për kupë, kërkoj edhe mbështetjen e publikut dhe u premtoj se nuk do zhgënjehet nga loja e Luftëtarit”.
Formacioni i mundshëm – Birja, Zholi, Rexha, Çunaj, Mersini, Çaço, Lluka, Shenaj, Duka, Qejvani, Nelaj. Tr.: B.Devolli.
Sopotit i mjafton pika në Gjirokastër
Skuadra librazhdase e ka nisur mirë rikthinin në Kategorinë e Parë, duke fituar në stadiumin e Cërrikut 1 me 0 ndaj Burintit të Sarandës në javën e parë të garës. Në prag tëë sfiës me Luftëtarit, ku librazhdasit synojnë pikë, presidenti Skura ka menduar për ekipin duke hapur thesin dhe dukë vënë një premio ekstra, por akoma nuk bëhet e ditur sesa do të jetë shuma. Gjithashtu do të ketë edhe një autobusë falas, pra ultrtasve do t’u plotësohet dëhsira për të mbështetur skuadrën e tyre të zemrës.
Formacioni i mundëshëm – Koci, Kelmendi, Bello, Ballkoçi, Kullolli, Pinto, Lezi, Caka, Kastrati, Polisi, Hajdari. Tr.:G.Stojku.
Besa e plotë në Krujë, synohen 3 pikët
Skuadra e Besës, sot do të luajë një tjetër sfidë shumë të fortë me skuadrën e Kastriotit të Krujës që janë edhe rivalë në luftën për Superligë. Kavajasit janë të plotë në këtë sfidë, ndërsa stafi, do të kërkojë tre pikët nga skuadra pas “blofit” në fushën e vet me ekipin e Tërbunit. Besa po vjen duke u konsoliduar si skuadër, aq më tepër që pjesa më e madhe e futbollistëve janë afruar gjatë apo dhe në fund të fazës përgatitore. Trajneri Artan Mërgjyshi, sot në Krujë, pritet që të hedh në fushën e lojës një skuadër fituese e cila të luajë për të tre pikët edhe pse krutanët janë forcuar shumë në momentet e fundit të merkatos, duke afruar dhe lojtarë të cilët vjet kanë qenë titullarë në shumë skuadra të Superligës.
FORMACIONI I MUNDSHËM – Lika, Bala, Perja, Pelingu, Muça, Kuli, Mezini, Manuka, A.Çelhaka, Lushkja, A.Sallaku. Tr.: A.Mërgjyshi
Iliria, tenton surprizën në transfertë
“Luajmë në një transfertë të vështirë, megjithatë nisur nga fakti që luhet në fushë neutrale, ne duhet të marrim tre pikët, – ka thënë trajneri Fatmir Sala i Ilirisë. Kuptohet se të gjithë ndeshjet në transfertë kanë vështirësi, por besoj që ky takim do të shoqërohet nga “Fair-Play”, ashtu siç dhe ne kemi respektuar tërë ekipet pritëse”. Sala, më tej ka shtuar për kontigjentin e futbollistëve të tij në këtë ndeshje, të cilët gëzojnë formë të mirë, duke përjashtuar kapitenin Selaci, që ka gjendje gripale. “Besoj që koplikasit do të tregojnë miqësinë ndaj skuadrës së Ilirisë sepse edhe në fushën tonë i mirëpresim kundërshtarët. Rezultatin e ndeshjes e përcaktojmë në fushën e blertë, madje duke pranuar atë në mënyrë korrekte. Besoj që ky ballafaqim ndërmjet dy ekipeve, të jetë larg fenomeneve antisportive”. Adelajda Hima
Formacioni i mundshëm – Baku, Goxhaj, Melani, Lusha, Doçi, Balluku, Balliu, Lama, Selaci, Kurti, Gjonaj. Tr.: F.Sala
Çudia, Veleçiku luan në Kavajë!
Ndeshjen e sotme me skuadrën e Ilirisë, që duhej të luhej në fushën e Koplikut, skuadra e drejtuar nga trajneri Kreshnik krepi, do ta luajë në stadiumin “Besa” të Kavajës. Veleçiku, pas fitores në tavolinë në Kamzë, do të kërkojë që të marrë tre pikët edhe ndaj Ilirisë. Stadiumi ende nuk ka përfunduar ndaj edhe skuadrës së trajnerit Krepi i është dashur që të bëjë dhjetëra kilometra, për të zhvilluar sfidën me skuadrën e Ilirisë.
FORMACIONI I MUNDSHËM – Sukaj, Banushaj, Gurishta, Kukaj, Nikshiqi, Ujkaj, Hotaj, Djepaxhia, Pepaj, Kurtaj. Tr.: K.Krepi
Agastra prenoton golin ndaj Kamzës
Sulmuesi i skuadrës së Tërbunit, Mustafa Agastra, është i bindur se sot do të gjej golin. Agastra, vlerëson kundërshtarin dhe fton tifozët pukjanë që të mbështesin skuadrën e tyre të zemrës. “Luajmë një ndeshje të fortë, me një kundërshtarë që gjatë merkatos është përforcuar dhe ka afruar futbollistë shumë cilësorë. Por, ne do të synojmë që të marrim tre pikët, duke zhvilluar një lojë të bukur. Personalisht kam dëshirë që të shënoj gol sot ndaj Kamzës. Ekipi po funksionon shumë mirë dhe kjo është vënë re në dy ndeshjet e para që ne kemi zhvilluar jashtë fushës sonë, atë ndaj Besës në Kavajë dhe ndaj Tomorit në Kupë, në Berat. Kemi arritur rezultate që na japin shpresën dhe na bëjnë edhe më tepër optimistë se ky Tërbun është i denjë të fitojë kudo. Unë gjej rastin që të ftoj tifozët tanë, të cilët duhet që të na mbështesin sot, duke qenë se është ndeshja jonë e parë në stadium”, ka pohuar sulmuesi Agasra.
DEPUTETI FRROKU – Mark Frroku, deputeti i Qarkut të Shkodrës, sot fton të gjithë pukjanët që të jenë të pranishëm në stadium dhe të mbështesin skuadrën e tyre të zemrës. “Në radhë të parë iu uroj të gjithë bashkëqytetarëve të mi, Gëzuar Bajramin!. Ndërsa tifozëve pukjanë u bëj thirrje që të mbështesin skuadrën e këtij sezoni, sepse do të ngjitemi patjetër në Superligë. Kamzës, i garantojmë “Fair-Play” dhe një pritje të mrekullueshme”, ka pohuar Frroku.
Formacioni i mundshëm – Gjokoviç, Lila, Kepi, Mone, Danaj, Tafa, Çutra, Rroca, Mziu, Agastra. Tr.: E.Plori
Xhemalaj: Kamza, jo për piknik në Pukë
Ndeshja ndaj Tërbunit konsiderohet mjaft e vështirë për të besuarit e Tafajt, por mesfushori me tipare sulmuese shprehet se skuadra e tij do të paraqitet dinjitoze. “Jemi përgatitur maksimalisht për ta përballuar me sukses ndeshjen e sotme. Në ndeshjen e zhvilluar në mes javë ndaj Flamurtarit treguam se skuadra jonë meriton të jetë në mes skuadrave më të mira në grup. kundërshtari i sotëm është i fortë sidomos në fushën e sajë, por ne do të dimë të jemi dinjitoz në fushën e lojë. Jemi të kënaqur sikur të marrim dhe një pikë”, – do të shprehej mes të tjerash 27 vjeçari Xhemalaj.
Formacioni i mundshëm – Sejdini, Nino, Tafaj, Ibrahimllari, Feliks, Maho, Xhemalaj, Olatuni, Keta, Koleci, Gjonaj.
Tr.: F. Tafaj
Dibra luan një “derbi”: Fitojnë shkodranët e Besëlidhjes
Shkodrani Klejdi Dibra që për të është sezoni i katërt që luan me fanellën e Besëlidhjes. Gjatë një bisede për “Sport Ekspres” shkodrani 22 vjeçar, Klejdi Dibra, shprehet tepër i kënaqur me vitet që ka kaluar tek Besëlidhja dhe se aty ka dëshirë që të qëndroj gjatë. “Për mua është sezoni i katërt që kam veshur zyrtarisht fanellën e Besëlidhjes, kam ardhur që në moshën 19 vjeçare, sapo kam dalë nga zinxhiri i moshave të Vllaznisë kam luajtur pak tek Tërbuni dhe vijova tek Besëlidhja ku luaj tani dhe do të luaj gjatë. Besëlidhja është një skuadër me histori dhe tradita Superligë, ndaj duhet që t’i bashkohet sa më parë. Unë gjatë kohës që kam luajtur këtu i kam provuar që të gjitha emocionet e një futbollisti, përveç ngjitjes në Superligë, por jam i bindur se në fund të këtij sezoni do ta festojmë edhe këtë. Tashmë që jemi rikthyer në të parën, na është rikthyer edhe mundësia për të realizuar objektivin Superiore. Nesër, kemi një përballje mes shkodranësh, ndaj jam i bindur që ne do të fitojmë”, ka pohuar Dibra.
Ada, në Pukë ndihet si në “shtëpi
Skuadra e Adës do të presë Besëlidhjen e Lezhës në stadiumin e qytetit të Pukës, aty ku edhe do të kërkojë që të realizojë edhe fitoren e parë. Velipojakët edhe këtë sezon, duket se do të trashëgojnë problemet e viteve të shkuara dhe më konkretisht fushën, pasi Kisha katolike që është pronare e tokës, kërkon qera, po ashtu edhe financat janë të cunguara. Velipojakët, nën drejtimin e trajnerit besnik Duli, kanë ndërtuar një ekip simpatik dhe ata synojnë që të marrin fitoren e parë ndaj Besëlidhjes.
Me apo pa polici, në Mamurras duan kreun
Në Mamurras luhet ndeshja e dytë e kampionatit dhe pas asaj fitoreje mjaft të çmuar të arritur në tranfertën e Krujës, njëë javë më parë, kërkohen me ngulm tre pikët edhe Burrelit. “Unë si portier siguroj katër këndorin, ndërsa lojtarët të mbeten aktiv në lojën e sulmit për të dhënë një tjetër rezultat me pikët e plota. Ekipi është i harmonizuar, kemi një grup mjaft simpatik që kërkojnë të realizojnë objektivin Superligë të paprovuar më parë. Miqve nga Burreli u sigurojmë mikpritje dhe nëse kjo ndeshje mund të zhvillohet pa ndihmën e forcave të rendit, jam i bindur se nuk do të ketë asnjë incident. Në Mamurras e duan futbollin”, ka pohuar portieri Marjo Bytyçi.
FORMACIONI I MUNDSHËM – Bytyçi, Abraham Da Silva, Beqiri, Kastrati, Sulollari, Tanushi, Elmazi, Karapici, Mihani, Mancaku. Tr.: Y.Zani
als_Latn fij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn szl_Latn als_Latn als_Latn oci_Latn dik_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn als_Latn als_Latn als_Latn als_Latn als_Latn scn_Latn